ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
ბრძოლა ეთნიკური უმცირესობების ხმებისთვის ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2016 წლის 7 ოქტომბერი   ავტორი: რეგიონული მედიის ქსელი
პოლიტიკოსებმა ბოლოს და ბოლოს მოახერხეს სომეხი და აზერბაიჯანელი ამომრჩევლის კეთილგანწყობის მოპოვება.
ახალქალაქი, სამცხე-ჯავახეთის რეგიონი. (ფოტო: სამხრეთის კარიბჭე).
8 ოქტომბრის საპარლამენტო არჩვენების მოახლოებასთან ერთად პოლიტიკური პარტიები რეგიონებში მცხოვრები უმცირესობების გულის მოსაგებად ძალ-ღონეს არ იშურებენ.
ექსპერტების განცხადებით, თუ ადრე საქართველოში მცხოვრები ეთნიკური აზერბაიჯანელები და სომხები არჩვენებზე ტრადიციულად მმართველი პარტიის სასარგებლოდ აძლევდნენ ხმას, ამჯერად სიტუაცია განსხვავებულია.
2014 წლის აღწერის მიხედვით, საქართველოში 233 000 ეთნიკური აზერბაიჯანელი და 168 000 სომეხი ცხოვრობს, რაც მთლიანი მოსახლეობის დაახლოებით 14%-ს შეადგენს. მათი უმეტესობა სამცხე-ჯავახეთში, ქვემო ქართლსა და კახეთის რეგიონში არის დასახლებული.
თუ თბილისსა და ქვეყნის სხვა დიდ ქალაქებში მცხოვრები სომხები და აზერბაიჯანელები საკმაოდ კარგად არიან ინტეგრირებული, სოფლად მცხოვრები ეთნიკური უმცირესობების შემთხვევაში მდგომარეობა გასხვავებულია.
„მანამდე… უმეტესობა მმართველი პარტიის სასარგებლოდ აძლევდა ხმას,“ – ამბობს უმცირესობის საკითხთა ევროპული ცენტრის ანალიტიკოსი გიორგი სორდია. „ეს ხდებოდა დაბალი პოლიტიკური კულტურის გამო. ხელისუფლებაში მყოფი პარტია მათში იწვევდა სახელმწიფოს ასოციაციას და სწორედ ასე გამოხატავდნენ ისინი სახელმწიფოს მიმართ თავიანთ ერთგულებას.“
ჩვეული წესის შეცვლა 2012 წლის საპარლამენტო არჩევნებზე ოპოზიციის გამარჯვების შემდეგ დაიწყო.
სორდია აღნიშნავს, რომ მისი დაკვირვებით, ქვემო ქართლის, აჭარის, კახეთის და სამცხე-ჯავახეთის რეგიონებში, ეთნიკური უმცირესობების წარმომადგენლები ბოლო დროს ძალიან გააქტიურდნენ.
„ისინი დაინტერესებული არიან არჩევნებში მონაწილეობით, რადგან აქვთ ცვლილებების მოლოდინი,“ – ამბობს ის. „ამჯერად, მმართველი პარტია ვეღარ მიიღებს ეთნიკური უმცირესობებისგან 90 პროცენტიან მხარდაჭერას.“
სოფლის მოსახლეობაში, განსაკუთრებით აზერბაიჯანულ თემში, ტრადიციულად დიდი ავტორიტეტით სარგებლობენ ადგილობრივი მასწავლებლები და ხელისუფლების წარმომადგენლები, ასე რომ, ვისაც ისინი ურჩევდნენ, ხალხიც იმ პარტიას აძლევდა ხმას.
2014 წლის ადგილობრივი თვითმმართველობის არჩევნების შემდეგ, ახალი თაობა უფრო უკეთესად ერკვევა საკუთარ უფლებებში და უფრო თვითდაჯერებულიც გახდა.
„შეიძლება ითქვას, რომ ადრე უბრალოდ გვაიძულებდნენ ხმის მიცემას მმართველი პარტიის სასარგებლოდ, მაგრამ ბოლო არჩევნების შემდეგ, ყველაფერი შეიცვლა, ხალხი გამოფხიზლდა,“ – ამბობს სტუდენტი სენან ყურბანოვი, ბოლნისის რაიონის სოფელ ტალავერიდან.
„ყველაფერი შეიცვლა ბოლო არჩევნების შემდეგ, მთავარი პარტიების – ერთიანი ნაციონალური მოძრაობის და ქართული ოცნების აქტიურობის წყალობით, რადგან ამომრჩევლებმა, მასწავლებლებმა და ჩინოვნიკებმაც დაიწყეს წინააღმდეგობის გაწევა და განსხვავებული პარტიებისთვის მხარის დაჭერა,“ – დასძენს ყურბანოვი.
„ხმას აუცილებლად მივცემ, მაგრამ არა იმას, ვისაც ადრე მივეცი,“ – გვითხრა 32 წლის ნინამ ახალქალაქიდან. „გულწრფელად რომ გითხრათ, დავიღალე თანამდებობეზე ერთი და იმავე სახეების ყურებით. თუ ძველ კანდიდატებს ავირჩევთ არაფერი შეიცლება.“
„დავიღალეთ კლანური სისტემით, რომელიც ასევე ხელისუფლებას უჭერს მხარს,“ -დასძენს ის. „ინოვატორი გვჭირდება, რადგან ცვლილებები გვჭირდება.“
ახლანდელ არჩევნებში 42 პოლიტიკური პარტია იღებს მონაწილეობას. აქედან, ოცდახუთი დამოუკიდებლად, ხოლო დანარჩენი ჩვიდმეტი ექვს ბლოკში არის გაწევრიანებული.
საქართველოს პარლამენტი ერთპალატიანია და 150 წევრისგან შედება, აქედან 77 პროპორციული სიით აირჩევა, ხოლო დანარჩენი 73 მაჟორიტარული სისტემით. პარლამენტარების უფლებამოსილების ვადა ოთხი წლით არის განსაზღვრული.
ცენტრალური საარჩევნო კომისიის ინფორმაციით, მთელი ქვეყნის მაშტაბით მოქმედი 73 საარჩევნო ოლქიდან, ეთნიკური უმცირესობები 12 ოლქში არიან წარმოდგენილი უმრავლესობით. ეს ძირითადად შეეხება ეთნიკურად სომეხ და აზერბაიჯანელ ამომრჩეველს.
ცესკოს წარმომადგენელმა სოფიო სიჭინავამ 19 სექტემბერს ჟურნალისტებსა და არასამთავრობო ორგანიზაციებს განუცხადა, რომ ცენტრალურმა საარჩევნო კომისიამ  რეგიონებში გადაამზადა საუბნო-საარჩევნო კომისიის ეთნიკური უმცირესობის წარმომადგენელი პოტენციური წევრები.
ახალქალაქი, სამცხე-ჯავახეთის რეგიონი. (ფოტო: სამხრეთის კარიბჭე).
ეთნიკური უმცირესობების ამომრჩევლისთვის ერთ-ერთ ყველაზე აქტუალურ პრობლემად ქართული ენის არცოდნა რჩება. ამიტომაც, ცესკომ თავის სატელეფონო-საინფორამციო ცენტრში დაასაქმა სომხურენოვანი და აზერბაიჯანულენოვანი თანამშრომლები, რომლებიც საარჩევნო პროცესთან დაკავშირებულ ნებისმიერ საკითხზე ამომრჩეველს მათ ენაზე აწვდიდა ინფორმაციას. ამასთანავე, სომხურ და აზერბაიჯანულ ენებზე ითარგმნა ცესკოს ვებგვერდზე განთავსებული ინფორმაცია და ვიდეომასალა.
ცენტრალური საარჩევნო კომისიის ინფორმაციით, საქართველოში ეთნიკური  უმციერესობებით კომპაქტურად ჩასახლებული რეგიონების მიხედვით შექმნილია  207 ქართულ-აზერბაიჯანული უბანი, 133 ქართულ-სომხური უბანი და ოთხი ქართულ-სომხურ-აზერბაიჯანული უბანი.
რიმა ღარიბიანი ახალქალაქში მოქმედი არასამთავრობო ორგანიზაციის „ღია საზღვრების“ ხელმძღვანელია. მისი თქმით, სხვადასხვა ოპოზიციური პარტიების კანდიდატები რეგიონში ჩამოვიდნენ  და თითოეული ამომრჩევლის ხმისთვის იბრძოდნენ. უფრო მეტიც, ადგილობრივმა საინიციატივო ჯგუფმა ორი ახალქალაქელი წარადგინა კანდიდატად, რაც უპრეცედენტო შემთხვევაა. ოპოზიციურ პარტიებს რეგიონებში წარმატების იმედი აქვთ, მაშინ როცა ოთხი წლის წინანდელი საპარლამენტო არჩევნების დროს ასეთი განწყობა არ ჰქონდათ.
„დღეს, წინა საპარლამეტო არჩევნებისგან განსხვავებით, მოსახლეობაში უფრო დიდია ინტერესი და ისინი ხვდებიან ოპოზიციონერ კანდიდატებს. ადრე, მხოლოდ ჟურნალისტები დადიოდნენ მათთან შესახვედრად,“ – დასძენს ის.
მოქმედ პარლამენტში სამი ეთნიკურად სომეხი დეპუტატია – რუსლან პოღოსიანი და ჰანზელ მკოიანი კოალიცია ქართული ოცნებიდან და ერთი დამოუკიდებელი დეპუტატი სამველ პეტროსიანი. სამი წარმომადგენელი ჰყავს პარლამენტში აზერბაიაჯანულ უმცირესობასაც – მაჰირ დარზიევი და ალი მამედოვი ქართული ოცნებიდან და აზერ სულეიმანოვი ერთიანი ნაციონალური მოძრაობიდან.
ეთნიკური უმცირესობების წარმომადგენლები პარტიულ სიებშიც არიან წარმოდგენილი. მაჟორიტარობისთვის მებრძოლ 850 კანდიდატიდან თორმეტი ეთნიკურად სომეხია, ხოლო ოცდაორი – აზერბაიჯანელი. პროპორციული სიით  მონაწილე კანდიდატებს შორის ექვსი სომეხი და ექვსი აზერბაიჯანელია.
თუმცა, ეთნიკური უმცირესობების წარმომადგენელი პარლამეტარები მაინცდამაინც არ გამოირჩევიან არც განსაკუთრებული აქტიურობით  და არც საკუთარი თემის ინტერესების დაცვით.
ხელისუფლების მხრიდან უყურადღებობას უჩივიან რეგიონების სოფლებში, მოსახლეობა ამბობს, რომ მათ დასახლებებში არაფერი იცვლება. არც ახალგაზრდებისთვის არის დიდი გასაქანი, არ არსებობს კინო, თეატრი ან კულტურის ცენტრი. ხალხს აწუხებს მოუწესრიგებელი გზების, წყლისა და გაზის მომარაგების, ასევე ჯანდაცვის პრობლემები.
ახალქალაქი, სამცხე-ჯავახეთის რეგიონი. (ფოტო: სამხრეთის კარიბჭე).
მიუხედავად იმისა, რომ საარჩევნო პროცესთან დაკავშირებით გარკვეულწილად მოხერხდა ეთნიკური უმცირესობების გააქტიურება,  დამოკიდებულების ბოლომდე შეცვლას დროს დასჭირდება.
პავლე ნინოწმინდაში ცხოვრობს, სადაც ყველა ქუჩა საარჩევნო განწყობით არის მოცული, პოლიტიკური პარტიების პლაკატ-ლოზუნგები თითქმის ყველა სახლის კედელზეა გაკრული.
ის ამბობს, რომ არჩევნებზე აუცილებლად წავა, თუმცა შედეგების მიმართ სკეპტიკურად არის განწყობილი.
„რადგან პატარა ქალაქში ვცხოვრობთ, ყველა ერთმანეთს იცნობს. გავიგე, რომ ისინი, ვისაც უნდა ოპოზიციაში ყოფნა ან ოპოზიციისთვის ხმის მიცემა, გააფრთხილეს, რომ მერე პრობლემები შეექმნებოდათ,“ – ამბობს ის.
„თუმცა, ოპოზიციური პარტიები ზოგადად პასიურობენ,“ -დასძინა მან. „მოსახლეობა მათ შესახებ არ ფლობს ინფორმაციას, ვინ არიან ან რა პროგრამა აქვთ. გულწრფელად რომ გითხრათ, საფუძვლიანი და რეალური ცვლილებების არ გვჯერა.“
სადდამ ალიევი და ედიტა  ბადასიანი არიან IWPR-ის ტრენინგების მონაწილე ჟურნალისტები.
Click to share on Twitter (Opens in new window)
Click to share on Facebook (Opens in new window)
ავტორი რეგიონული მედიის ქსელი
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.